khistorydata/jeongjo-sjw-relations huggingface dataset:
정조 18년
刑曹啓目粘連南部居良人文性全上言回啓內辭緣云云置之何如判付啓官不許施吏何容奸此所以該郞勿擬守令者也是置當此大霈不可一放一仍特爲放送更勿接跡於該廳事分付爲良如敎又啓目粘連忠淸道公州居禁衛軍趙永達上言回啓內辭緣云云卽爲査實從速頉給俾無煩籲之弊事分付該道道臣何如判付啓年前古阜事處分何如則又敢有此法外之擧乎誠如所訴萬萬痛駭其勒懲委折令道伯親執嚴査狀聞爲良如敎又啓目粘連忠淸道林川郡居幼學李煒上言回啓內辭緣云云卽令道臣親執詳査論理啓聞後稟處爲白乎旀當該道臣守令竝從重推考何如判付啓依允爲旀誠如所訴不可問備地方官而止令道臣嚴査狀聞爲良如敎
정조 18년
持平李羲甲疏曰伏以日吉辰良園幸穩旋宸慕克伸聖候冞康臣民慶忭曷有其極伏念臣猥以無似久叨臺銜經年曠覲未敢言私卽接庭信則臣父素患痰癖之症有失將攝當寒添劇臣自聞此報久違之餘按住不得玆敢冒入文字經尋鄕路伏乞天地父母諒臣至切之懇亟遞臣所帶職名以安私分仍治臣擅離之罪以肅朝綱千萬顒祝省疏具悉爾其勿辭往護
정조 18년
甲寅正月十六日辰時上御重熙堂軍士房承旨左副承旨入侍時行左承旨李儒敬左副承旨李勉兢假注書鄭文始記注官金良倜洪樂游以次進伏訖上曰右副承旨入侍出榻敎賤臣承命出傳右副承旨李羽晉進伏命書傳敎曰近以郊行時駕側擊錚之多猥屑今番則高聲鳴錚之類竝令勿施矣誤聽傳敎竝與擊錚而禁之云猥屑宜禁而全然不捧亦非設法之本意考喧都事推考京畿地方如有擊錚依例捧供事分付儒敬曰今番隨駕衛內外各營軍校還宮後柳銃各試一巡事命下矣親臨與自各營試取間何以磨鍊而日字亦以何日擧行試官何以爲之乎上曰隨駕軍兵之驅馳旣多宜令休息三明日當試取而銃則南小營南別營分設試官南小營則壯勇大將摠戎使進去南別營則訓鍊大將禁軍別將進去參試官隨駕壯禁營堂上將官各二員爲之試射則依瑞蔥臺例春塘臺當爲之試官則兵判禁將善騎別將隨駕兵摠郞各一員爲之頒賞各於當日爲之俾除連日等待之弊可也出擧條仍命退諸臣以次退出
정조 18년
都承旨未差左承旨未差右承旨李勉兢坐直左副承旨徐美修坐直右副承旨李羽晉坐同副承旨未差注書徐有聞仕一員未差假注書李弘達仕直事變假注書金良仕
정조 18년
藥房提調臣徐有防副提調臣李晩膺啓曰伏未審日間聖體若何寢睡水剌之節何如臣等率諸御醫趁早入診詳察聖候爲宜王大妃殿氣候何如惠慶宮氣候何如臣等不任區區伏慮敢來問安竝此仰稟答曰知道
정조 18년
李羽晉啓曰禁衛營將官來言今日本營軍兵日次私習云矣敢啓傳曰知道
정조 18년
李羽晉啓曰御營廳將官來言今日本廳軍兵日次私習云矣敢啓傳曰知道
정조 18년
李羽晉啓曰右承旨徐榮輔今日不爲仕進卽爲牌招何如傳曰許遞今日政差出
정조 18년
傳于李羽晉曰閫帥守令留待
정조 18년
備忘記全羅右水使鄭彦衡羅州營將具網全州營將金致五下直各長弓一張長箭一部片箭一部筒兒一箇賜給
정조 18년
李羽晉啓曰假注書鄭文始身病猝重勢難察任今姑改差何如傳曰允前假注書李弘達仍察
정조 18년
傳于李羽晉曰會同之役職務相妨行左承旨李儒敬許遞仍令該曹口傳付軍職
정조 18년
兵曹口傳政事副護軍單李儒敬
정조 18년
以兵曹習陣單子傳于李羽晉曰再明日試射相値後日次爲之
정조 18년
以水原留守李命植狀啓入防軍試取後入格人開錄而擅試射藝惶恐待罪事傳于李羽晉曰卿則勿待罪帖文成送卿其祗受卽爲頒給賞木則以外帑庫所在者取用事回諭令本營知悉
정조 18년
以水原留守李命植狀啓上言人木川金興孫移關該道詳査狀聞忠州安載漢淸安張忠國過三日不爲現身竝勿施事傳于李羽晉曰依狀請施行事回諭
정조 18년
李羽晉啓曰開城府老人姓名年歲開錄狀啓纔已啓下矣政官牌招開政下批何如傳曰允
정조 18년
李羽晉啓曰吏曹判書金思穆參判沈煥之參議李勉兢牌不進推考傳旨及罷職傳旨今方捧入而開政命下之後如是違牌不卽擧行事甚未安判書更卽牌招何如傳曰允近來承旨生疎莫甚致煩酬應稍鍊者當責成前承旨李勉兢徐美修仍任牌招察任三銓之代前望單子入之
정조 18년
李羽晉以備邊司言啓曰卽見金海府使柳鎭琡所上本府城圖則只畫一卷全沒形址當初關飭何如則擧行之若是稽忽萬萬駭然該府使柳鎭琡爲先施以削職之典令該府拿問嚴勘雖以道臣言之若能申飭豈有是理慶尙監司趙鎭宅從重推考何如傳曰允一圖之不察其罪少一府之不治其弊大朝家所知之事道伯寧或不知而貶語太涉寬假如是而金海一府何時得人乎尙今含垢在渠可謂太倖逭當該道臣越俸一等其時特敎何如而不能擇送之銓官亦爲越俸二等今政須以必爲可堪人擬入事嚴飭銓曹待下批仍令明日辭朝可也
정조 18년
有政吏批判書金思穆進參判沈渙之進參議未差右承旨李勉兢進以尹羽烈爲副修撰以崔擎柱爲引儀以鄭東愼爲金海府使
정조 18년
兵批判書徐有防進參判林濟遠病參議金履成入直參知閔昌爀病右副承旨李羽晉進以金履復爲同知以朴宗珪爲僉知以金大集爲金吾別將以李得濟爲訓鍊都正僉知朴沁同知金瑞豐朴根昌副護軍李遠培鄭持淳洪成浩李曾祜曺允先尹昹李邁運尹博基洪復浩趙成鎭金重行李喜光鄭厚東申宅權林元浩韓佐奎閔垠朴師俊李世聞金商協金命行洪繼哲閔有洙李攀龍韓宗鎬金千興申晛吳廷佐金元基金致說崔必濟李衡源洪仁基李燁以上竝單付副司直鄭德弼李之英曺命業沈鏶柳星鎭以上竝單付副司果權坪南播秀以上竝單付
정조 18년
吏曹啓目粘連聞慶童蒙禹大圭上言內辭緣令道臣更加詳考共聞後稟處何如啓百歲老人之尙漏推恩其可成說乎問于本道自當稽滯老人之事有未可知卿之回啓問于本道云者殊非前此判下之意卿則今夜內取考京兆帳籍屢式不差卽爲下批面給其子孫下送爲良如敎又啓目粘連鎭安幼學張日三上言內辭緣令該道詳査狀聞後稟處何如啓以百歲老人回啓事纔有問備之擧而此回啓又請關問京兆帳籍將用於何處乎卿則推考取考帳籍如或不差今夜內下批爲旀去臘享日以後每夜酬應卿當聞知今以卿等之不能擧職又將撤夜乎兩銓擧行若或遲滯卿等難免重勘以此知悉爲良如敎又啓目粘連西部閑良宋光祿上言內辭緣令該府詳考帳籍後擧行何如啓夫旣加資於歲首年爲八十三則其妻年歲寧有冒稱之理乎設令後娶七十八十以後亦豈有嫁娶之擧乎卿其持難可謂理會不得卿則推考今政下批爲良如敎又啓目粘連楊州幼學朴鳳謩上言內辭緣更爲詳査狀聞後稟處何如啓何必遠問該道須卽近考京兆今夜內下批爲旀卿則推考爲良如敎又啓目粘連全州忠義衛金夏鼎上言內辭緣姑俟該道狀聞後擧行何如啓姑俟太泄泄反不如關問之爲請取考帳籍如或有不差今夜內下批卿則推考爲良如敎
정조 18년
吏曹啓目粘連西部將仕郞朴履行上言內辭緣事係恩賞臣曹不敢擅便上裁何如啓依回啓施行今政下批爲良如敎又啓目粘連北部良人羅翼成上言內辭緣事係恩賞臣曹不敢擅便上裁何如啓千張帖加雖有古例問于內弓房云者是豈成說乎卿則爲先從重推考此後段勿復如是爲旀自今定式知弓品堂上各於弓人名下載錄造弓數爻報于兵曹兵曹錄置過千張使當者來告兵判兵判取考成冊及知弓品堂上啓下單子果如不差草記論賞爲旀今番段爲先令兵判招問各人取考啓單後草記爲旀因此而又有定式者知弓品堂上之入往內弓房挽弓等第者亦非內外之意此後往於兵曹與入直堂郞眼同擧行事分付爲良如敎又啓目粘連松禾幼學姜處文狼川幼學金繼喆松禾幼學韓宗益韓箕亨等上言內辭緣置之何如啓姑待云云稽忽一也卿則推考爲旀取考京籍今夜內下批追榮一款問于本道狀聞後擧行爲良如敎
정조 18년
兵曹啓目粘連靈光幼學李興錫上言回啓云云老職加資之人未蒙同樞之或單付或望擬者必是見漏之致竝依他例單付同樞之銜仍令東銓考出京兆帳籍許令追榮恐合事宜而係于恩典臣曹不敢擅便上裁何如啓所訴俱非猥越實職之獨漏追榮之均施足爲稱屈亦當從願皆令今日政與吏曹卽爲下批爲良如敎
정조 18년
李羽晉以兵批言啓曰同知中樞府事金常行朴師欽曺允彬在外未上來洪秉殷鄭東顯僉知中樞府事徐命珪兪漢葛李宅源韓光傳俱以身病猝重時月之內無望供職呈狀乞遞西樞雖是閑局不可一向虛帶竝今姑改差何如傳曰允今日政差代
정조 18년
有政兵批再政以姜垣金恒柱姜必岳李宜馨吳載衡爲同知以鄭持淳金商協閔垠梁周翊爲僉知
정조 18년
李羽晉以兵曹言啓曰因忠淸道沔川幼學李永祿上言本會回啓伏承召問其來歷後草記之命矣臣招致李永祿詳問其根派則渠祖百八歲老人東馨與故兵使李吉儒行列雖殊卽爲同姓寸外叔姪又與故定平府使李永默爲再從祖孫間云班族果的實其父八十一歲廷卨似當依他例自吏曹下批而其祖百八歲資憲東馨超秩及實職何以爲之乎敢稟傳曰允忠淸道沔川百八歲老人李東馨聞是班品之閥閱者特授崇政資先除五衛將後知中樞除授令道伯春巡時就問起居於其所居優給米肉衣資後狀聞其子八十一歲老人李廷卨依他老人例一體加資單付僉知敎是今日政安寶招致其孫往傳其祖與父京兆之所遺本道之所漏者渠能裹足上來乃遂顯其親之願誠意所到有足可感況百歲近百歲兩老侍下乎招見身手年歲及所業儒武論理更卽草記可也
정조 18년
兵批三政以李東馨爲都摠管以李東馨爲知事以上百八歲老人除授事承傳以李廷卨宋翊運爲僉知
정조 18년
以戶曹務安幼學丁相烈上言回啓判付內渠何足責當初政院之抄下難免不審啓下段爻周當該承旨推考狀者段置嚴飭下送爲旀近百歲老人之偕老俾不至不饑不寒守令之罪也分付道臣特念及老之義道內九十以上近百歲老人之貧不能自辦菽水者豈比於遺棄兒乎多給米斗後錄狀聞諸道一體分付
정조 18년
傳于李勉兢曰受由在外承旨許遞前望單子入之待下批牌招察任
정조 18년
傳于徐美修曰政官待明朝牌招開政
정조 18년
以平安監司李秉模狀啓老人加資敎旨祗受遲滯事傳于徐美修曰遲滯委折令廟堂査處後草記
정조 18년
徐美修以備邊司言啓曰以平安監司李秉模狀啓老人加資官敎成送有旨祗受事有遲滯委折令廟堂査處後草記之命矣卽爲査問於政院書吏及該道界首邸吏等處則以爲有旨日字雖以初六日書塡而出給則在於初八日申後故邸吏付送於下去營吏便因此遲滯云矣凡係老人推恩之事聖念憧憧下批政事亦未嘗踰日則有旨成送不於當日付撥過數日之後是乃因便下送極爲駭然政院書吏界首邸吏竝令攸司從重科治該營營吏分付道臣使之勘罪而當該承旨不可無警亦爲從重推考何如傳曰允當該承旨罷職院吏令攸司嚴杖捧供以聞事分付可也
정조 18년
李羽晉以兵曹言啓曰每歲春秋若園幸居先則乾犒饋依例分給事前已命下定式矣今番顯隆園行幸時隨駕將校軍兵及各差備等處乾犒饋磨鍊分給之意敢啓傳曰知道
정조 18년
李羽晉以兵曹言啓曰依下敎今番備邊郞廳摘奸時被捉本曹將校李七鎭嚴棍十五度高景胤千起丙醫院書員孫宗澤司僕寺書吏趙燾等各決棍十度之意敢啓傳曰知道盤果之弊掌設之習自古莫甚於司僕內局此皆由於本寺本院近於掖庭之致中官別監輩之舊習猶未懲羹反欲效嚬而然禁令之下大官卿宰之所不敢爲者內局下屬焉敢用杻盤及楪匙乎僕吏猶屬餘事此後飯湯器及小柳器外持往木盤柳盤等盤排諸具者各別嚴禁犯者竝與官員重勘以此傳敎書揭該院該寺壁上仍令廟堂亦爲書付而卿俱兼內局太僕若能先期約束豈有犯科爲先越捧一等可也
정조 18년
李羽晉以兵曹言啓曰因兵曹草記批旨內沔川百八歲老人知中樞李東馨八十一歲僉樞廷卨子永祿招見身手年歲及所業儒武論理更卽草記可也事命下矣臣更爲招見永祿問其年歲則今爲四十四聞其所業則奉老貧窮儒武間皆無所長而但以時習射云身手則雖無優異卽是鄕曲撲野之人矣敢啓傳曰三營將臣中勸武傳令再明日試射時柳葉箭一巡小布一巡試取草記事分付可也
정조 18년
李羽晉以備邊司言啓曰因楊州前僉使金瑞貞上言判付內楊州設防營事何待渠言而知者然副提擧旣經牧使論理草記回啓事命下矣楊州設防營之論厥唯久矣且守禦使出鎭時本州爲防營而還後防營移屬廣州無論還屬與否北關大路楊州爲要衝又有三間路一從平康三防谷一從狼川注所嶺一從淮陽法首峴而又自邑治之後有二路北踰對垈峴西從白石面直通關西又自朔寧界達于海西如湊一幅而自都城至鐵原二百二十餘里之間無一藩蔽果有疎虞之歎其在設險之道本州之陞爲防營非不得宜但本州以守禦中營與前營廣州後營竹山爲三營之制今若設爲防營則守禦中營將無歸屬處是爲掣礙之端若以坡州防營兼摠廳中營爲援引之資則此亦有不然者摠廳雖有北漢而自經理廳移屬摠廳故營將本無領軍往赴之規守廳則南漢城內有三營將信地若値習操之時三營將領軍往赴亦不可以此爲例至若裨校以下加設接濟之資雖係細事亦無以區劃則以此以彼有難輕議上言內辭緣置之何如傳曰允
정조 18년
李羽晉以訓鍊都監言啓曰每年園幸時乾犒饋先爲法例分給事曾因特敎定式擧行矣今番園幸時隨駕將校軍兵及武藝廳等乾犒饋依定式磨鍊分給之意敢啓傳曰知道
정조 18년
李羽晉以禁衛營言啓曰每年春秩若園幸居先則乾犒饋先爲依例分給事曾有特敎定式矣今番顯隆園行幸時隨駕本將校軍兵等處乾犒饋依定式磨鍊分給之意敢啓傳曰知道
정조 18년
李羽晉以御營廳言啓曰每歲春秋若園幸居先則乾犒饋依例分給事前已命下矣今番顯隆園行幸時隨駕駕前別抄及將校軍兵等處乾犒饋磨鍊分給之意敢啓傳曰知道
정조 18년
李羽晉以御營廳言啓曰依下敎今番備邊司郞廳摘奸時被捉駕前別抄鄭道弘敎鍊官權有經各決棍十度之意敢啓傳曰知道
정조 18년
李羽晉以左邊捕盜廳言啓曰今番園幸時摘奸備邊司郞廳鄭晩錫手本判下內無章標被捉人等令各該營棍治事命下矣依下敎臣奴子萬世決棍十五度之意敢啓傳曰卿奴何罪卿推考
정조 18년
李明晉以刑曹言啓曰依下敎吏曹追榮色書吏金亨祿嚴囚之意敢啓傳曰赦令纔過姑爲放送可也
정조 18년
徐美修以賑恤廳言啓曰舟橋旗軍李宗壽等五十四名四年使役各木一疋米二斗金啓得四十八名三年使役各木一疋李昌彬等三十名二年使役各米五斗李光得等八十四名一年使役各米三斗分給後草記事命下矣李宗壽等五十四名各木一疋式一同四疋米二斗式七石三斗金啓得等四十八名各木一疋式四十八疋李昌彬等三名各米五斗式十石李光得等八十四名各米三斗式十六石十二斗合木二同二疋米三十四石分等施賞之意敢啓傳曰知道
정조 18년
吏曹啓目粘連山淸幼學沈師大富平幼學元卿翼利川幼學金重禧樂安幼學姜興周興陽幼學韓光德靈光幼學金象華抱川幼學李鼎億洪聖文順天幼學李彦信金川幼學金德實全州幼學洪仁東等上言內辭緣置之何如啓班族與否何以臆決不請査問直曰勿施此果同慶之意乎卿則推考問于該道使卽狀聞後下批爲良如敎
정조 18년
禮曹啓目粘連中部童蒙李英上言內辭緣今姑置之何如啓爵號誤書何可循例回啓卿則爲先從重推考渠固不足責而所訴段亦不可恝視令兵曹先付一內一窠俾得習射霑祿之地爲良如敎又啓目粘連慶州幼學金健恒上言內辭緣令道臣分付本州審察形止後狀聞以爲稟處之地何如啓當令道伯春巡時與地方官眼同看審狀聞後稟處爲請是去乙回啓措語未免草率卿則推考令道臣親審後具意見論理狀聞事分付爲良如敎
정조 18년
兵曹啓目粘連密陽居民崔致獜等上言內回啓云云大丘船主金豐年等救活近百戶云者誠如籲辭則該道之只施恤典不爲請賞必有所由而然且遠外事狀亦不可以其呼籲有所準信令道臣詳査狀聞後稟處何如啓分付道臣詳査狀聞爲良如敎
정조 18년
漢城府啓目粘連定山幼學李錫祺上言內辭緣令道臣別定査官果如上言內辭緣則梁德暹各別嚴治斯速掘移分付何如啓本訟曲直除良以今道伯俾有此訟萬萬駭然枚擧判辭卽爲行會知所自勵而自贖爲良如敎又啓目粘連咸興幼學朱光復上言內辭緣令本官詳査決給之意分付道臣何如啓開國勳臣體貌何如義安大君後孫山訟判付謄關該道爲旀卽此除良故縣監朱南述年前莫重之役其功不些其知如神以其功與知其所酬報之典豈止一麾而作故之後每有酬錄之意矣今見其子所訴訟理姑舍是使此家之人見屈於前道臣已次之案裹足千里呼籲駕側爲今日守令者若知朝家爲所重之誠意寧有是也當該判官爲先罷職仍令該府拿問處之其代明日政差出訟理段雖有前道臣題語有非自朝廷所可指揮者分付該道俾卽決給爲旀故縣監朱南述之子亦令吏判招見身手草記爲良如敎
정조 18년
禮曹啓目粘連京畿幼生李智錫上言內辭緣事係恩典臣曹不敢擅便上裁何如啓傳曰議于大臣稟處爲良如敎
정조 18년
漢城府啓目粘連京畿交河居申師權上言內辭緣令本道詳査公決之意分付道臣何如啓傳曰前此判下何如則又復煩籲者必由於彼隻頑拒之致揆以國綱萬萬駭然嚴飭道臣指一決處俾無更作之弊爲良如敎
정조 18년
漢城府啓目粘連西部居幼學李之庠上言內辭緣置之何如啓傳曰年雖未滿八十若有偕老者特命一竝加資卽指自今年爲七十之謂則觀此卿府回啓今番抄啓以七十一歲爲限云者是豈下敎之本意乎前判尹以篤老侍下之人凡係尊年之事其所對揚宜倍他人而行此不當爲之綜核使同是七十偕老之群老或爲而或否是豈成說上言人幼學宋之祥父母推恩爲先今日政下批諸如此類之見漏者限三日更爲抄啓待抄啓政官牌招卽爲開政下批爲良如敎
정조 18년
掌令李益恢啓曰臣本以賤姿猥叨淸銜實非平日所期且臣之女壻執義臣崔重圭見帶亞憲揆以公格在下當遞而臣江頭祗迎歸路落馬重痛今始來避所失爲大請命遞斥臣職上曰勿辭
정조 18년
李勉兢啓曰掌令李益恢一日再啓煩瀆退待物論之意敢啓傳曰知道
정조 18년
行都承旨李冕膺疏曰伏以殿宮膺休縟儀旣擧園寢展誠鑾蹕穩旋群情歡忭曷有其極仍伏念臣猥以譾劣之姿偏蒙曠絶之恩決科通籍不過八年于玆而歷踐淸華濫廁緋玉今于輥到於二品之階一院之長是果何等光寵也何等遭際也撫躬慙悚若無所容顧臣始從省覲之行忽叨夙夜之職陪至園所獲參享儀執事之榮臣幸有之伏覩聖孝出天孺慕如新掩抑之容汍瀾之涕感纏松杉哀徹穹壤凡在駭奔之列者莫不泫目摧腸焦煎驚惶區區下忱只恐宸懷靡寬玉候感愆而已不意孝思所推寵旨遽降至於罔功之蹤特侈陞秩之命恩賞之濫一何過也噫朝廷官爵何莫非難愼者而至於命德之典廟堂之所遴選而必取年勞中批之所拔擢而不出才望則如臣愚陋於斯二者俱無所當只以忝在近密略效職分乃有此非常之私不次之恩其爲私心之惶懍恧縮固不足道而亦豈不有乖於淸朝綜核之政掄揀之道也哉且況臣父子過蒙洪造寵渥已隆兢懼方深而臣又叨承誤恩至於此極華誥之頒適在臣父居留之地金紫煒煌恩數逈絶陪衛動邑民邑聳聽在臣義分唯當感激洪私殫竭微效以圖萬一之報而其奈性本疎迃才無一長徒使上而貽名器猥褻之譏下而添門戶盈滿之憂何哉百爾思量一念危惕受命以來已歷多日食息靡寧莫知所以爲計也陪扈義重不得不冒昧出膺而因仍蹲據斷無是理玆敢披瀝肝膈仰瀆崇嚴伏惟聖慈天地父母特賜矜察亟命收還臣新授資級仍遞臣知申事之任以重官方以安私分焉臣無任屛營祈懇之至謹昧死以聞答曰省疏具悉卿其勿辭行公
정조 18년
副修撰李相璜疏曰伏以臣於直中卽見家信則臣母素患風痰宿祟乘寒陡劇肢節麻痺坐臥俱妨水火交攻頃刻異候食飮全廢藥餌小效促臣歸視耑走急伻臣自聞此報心神飛越按住不得玆敢忙陳短章徑出禁扃伏乞聖慈特許鐫遞俾伸私情仍治臣擅離之罪以肅朝綱焉臣無任屛營祈懇之至謹昧死以聞答曰省疏具悉爾其勿辭救護母病
정조 18년
甲寅正月十七日辰時上御誠正閣藥房入診入侍時提調徐有防副提調李冕膺記事官徐有聞記注官金良倜承膺祚檢校直閣鄭大容醫官金孝儉金光國周命新李敬培白成一李周憲吳仁豐卞以次進伏訖有防等曰日間聖體若何上曰一樣矣有防等曰王大妃殿氣候何如上曰一樣矣有防等曰惠慶宮氣候何如上曰一樣矣有防等曰醫官旣登筵使之入診恐好矣上曰不必入診矣上曰留待閫帥當令入侍出榻敎賤臣承命出與全羅右水使鄭彦衡全州判官鄭東輔偕入進伏上曰閫帥守令以次進前奏職姓名可也彦衡進奏職姓名上曰須體特簡之意下去善爲可也東輔進奏職姓名上曰全州弊局也下去善爲可也仍命書榻敎曰全州判官鄭東輔當日辭朝命退諸臣以次退出
정조 18년
行都承旨蔡弘履坐左承旨李勉兢坐直右承旨徐美修坐左副承旨李普天坐右副承旨李晉秀坐同副承旨李羽晉坐直注書徐有聞仕一員未差假注書李弘達仕直事變假注書金良仕
정조 18년
李晉秀以都摠府言啓曰今日入直內三廳武兼禁軍及軍兵等中日習射請出標信傳曰知道
정조 18년
李勉兢啓曰大司憲林蓍喆持平朴崙壽牌不進執義崔重圭呈辭掌令李益恢引避退待掌令李日運持平李羲甲在外監察茶時之意敢啓傳曰知道
정조 18년
李晉秀啓曰禁衛營將官來言今日本營軍兵日次私習云矣敢啓傳曰知道
정조 18년
李晉秀啓曰御營廳將官來言今日本廳軍兵日次私習云矣敢啓傳曰知道
정조 18년
備忘記三陟營將李洺下直長弓一張長箭一部筒兒一箇賜給
정조 18년
傳于李普天曰右承旨左副承旨入侍
정조 18년
承旨前望單子入之蔡弘履李普天李晉秀落點
정조 18년
傳于李羽晉曰承旨房仍吏兵換房
정조 18년
以獻納洪秀晩牌不進罷職傳旨傳于李晉秀曰只推
정조 18년
蔡弘履以弘文館言啓曰本館上番闕直事甚未安今日政新除授玉堂待下批仍卽牌招入直何如傳曰允
정조 18년
徐美修啓曰掌令李益恢引避退待已至經宿尙未處置事甚未安憲府呈告人員親嫌外竝卽牌招以爲處置之地何如傳曰允
정조 18년
李晉秀以兵曹言啓曰五衛將李夏保李義彬景福宮衛將朴性裕慶熙宮衛將李載芳俱以身病猝重時月之內無望供職呈狀乞遞輪番之任不可久曠竝改差何如傳曰允
정조 18년
有政吏批判書金思穆進參判沈渙之牌不進參議未差左副承旨李普天進以申大尹爲副校理以韓文洪爲咸興判官
정조 18년
兵批判書徐有防進參判林濟遠病參議宋銓入直參知尹致性病右副承旨李晉秀進以金漢昇權楗爲五衛將以朴龍大爲慶熙將同知禹興崔𣻢乭僉知鄭鎭橋安廷㝡已上竝單付五衛將李東馨副司直李冕膺魚用謙
정조 18년
傳于李普天曰咸興判官使之當日辭朝
정조 18년
李羽晉啓曰金虎門仍留標信請出之意敎啓傳曰知道
정조 18년
李晉秀以兵曹言啓曰依下敎都摠府都事金宗喆決棍五度之意敢啓傳曰知道
정조 18년
李普天以兵曹言啓曰因北部居良人羅益盛上言其父允福以內弓房弓人二十年服役造納弓子已滿千張事吏曹覆啓判付內千張帖加雖有古例問于內弓房云者是豈成說乎卿則爲先從重推考此後段勿復如是爲旀自今定式知弓品堂上各於弓人名下載錄造弓數爻報于兵曹兵曹錄置過千張使當者來告兵判兵判取考成冊及知弓品堂上啓下單子如果不差草記論賞爲旀今番段爲先令兵判招問各人取考啓單後草記爲旀因此而又有定式者知弓品堂上之入坐內弓房挽弓等第者亦非嚴內外之意此後坐於兵曹與入直堂郞眼同擧行事分付事命下矣臣招問各人取考啓下單子則自乙未春等至癸丑秋等十九年每年春等兩等單子俱皆見存而丙申春等壬寅春秋等丙午春等癸丑秋等合五張不在此中無以憑據而大體計其羅允福造弓數爻則雖無五等單子文跡所在乃爲一千二十三張而但二十年服役一款藉使十九年兩等俱有文跡今有春秋兩等姑未造納則乃爲十九年服役不可以二十年準限論矣敢啓傳曰待限滿帖加成給可也
정조 18년
李普天以吏曹言啓曰故縣監朱南述之子亦令吏判招見身手草記事命下矣招見朱南述之子光復則年今二十五歲體則中身爲人了了頗有精悍之意而問其所業則以武爲業柳葉箭以時肄習六兩未及學射云云敢啓傳曰分付兵曹明日試射持弓矢使之待令可也
정조 18년
李晉秀以兵曹言啓曰因中部居童蒙李英上言禮曹覆啓判付內爵號誤書何可循例回啓卿則爲先從重推考渠姑不足責而所訴亦不可恝視令兵曹先付一內一窠俾得習射霑祿之地事命下矣依判下一番內禁衛有闕本口傳以入之意敢啓傳曰知道
정조 18년
李晉秀以禁衛營言啓曰明日南別營試放時隨駕本營鄕軍當爲應放而今方入直於弘化銅龍集賢建陽等門矣應放間以出番鄕軍替代出試畢試後還爲入直而竝待標信擧行之意敢啓傳曰知道標信今日祗受待開門替代試官初則以卿差帳殿試所矣卿營軍兵皆赴南別營與禁軍別將換以此知悉可也
정조 18년
刑曹啓目政院書吏朴弘修安州邸吏金一泓等原情云云朴弘修段旣有捧供以問之命上裁敎是乎旀金一泓段自本曹考律嚴勘何如判付啓邸人段照律勘放爲旀該道臣不能檢飭難免其責從重推考卽爲發緘爲旀渠輩雖無知識亦知今番追榮與推恩事自上一念耿耿無或泛忽是去乎漏踏一張更爲安寶之意初七日科次之夜知其委折已有下敎使之待曉卽爲成送則翌日申後出給云者非渠之罪乎此果承旨徐榮輔之所敎乎卽該吏外他吏之所爲乎特敎嚴杖之下僅僅成樣不爲猛治卿之擧行萬萬駭然執杖曹隷令訓將嚴棍十度院吏段除尋常更別嚴杖捧供枚擧草記爲良如敎
정조 18년
李勉兢以刑曹言啓曰因院吏朴弘修邸吏金一泓等捧供啓目判付內邸吏段照律勘放爲旀該道臣不能檢飭難免其責從重推考卽爲發緘爲旀渠輩雖無知識亦知今番追榮與推恩事自上一念耿耿莫或泛忽是去乙漏踏一張更爲安寶之意初七日科次之夜知其委折已有下敎使之待曉卽爲成送則翌日申後出給云者非渠之罪乎此果承旨徐榮輔之所敎乎卽該吏外他吏所爲乎特敎嚴杖之下僅僅成樣不爲猛治卿之擧行萬萬駭然執杖曹隷令訓將嚴棍十度院吏段除尋常更爲各別嚴杖捧供枚擧草記事命下矣依判付朴弘修處箇箇嚴杖反覆究問則渠之所供內以爲果於初七日夜漏踏一張待曉卽爲成給事旣有下敎故初八日廳坐後啓請安寶後錄職名照檢張數之除自爾遲滯至於申後發送之境莫重有旨自下稽滯之罪萬死無惜而此皆渠以當該書吏不善擧行之致承旨果無所敎他吏亦不參涉云矣渠以幺麽下吏特敎嚴問之下初旣漫漶今始遲晩究厥情狀節節痛惡所當各別嚴勘而旣有枚擧草記之命故捧供以入之意敢啓傳曰知道
정조 18년
李晉秀以訓鍊都監言啓曰謹依刑曹草記批旨執杖使令李用得決棍十度之意敢啓傳曰知道
정조 18년
傳于李羽晉曰今聞院吏似非承宣之罪承旨罷職分揀以推考更捧傳旨
정조 18년
兵曹口傳政事副司直徐榮輔
정조 18년
禁府啓目粘連慶尙道罪人放未放回啓云云本府所管罪人仍秩依啓問施行爲白乎旀他與罪人等令刑曹稟處何如判付啓依允爲旀泗川李趾采昌原李復燮河東李㝡源放送爲良如敎
정조 18년
刑曹啓目粘慶尙道放未放罪人中三嘉朴尙文所報不至深重竝參酌放送靑松姜文彬等所報或係公貨逋欠或是强奸未成而似此罪名他道已皆蒙宥則恐不可異同竝卽放送之意分付該道道臣何如判付啓依回啓施行爲旀仁同韓萬雄寧海裵仁得容或可恕一體放送爲良如敎
정조 18년
李勉兢以義禁府言啓曰慶尙道放未放回啓判付內泗川李趾采昌原李復燮河東李㝡源放送事命下矣李趾采李復燮李㝡源等卽爲放送事分付道臣之意敢啓傳曰知道
정조 18년
李勉兢以刑曹言啓曰慶尙道放未放回啓判付蒙放罪人咸陽曺重澤眞寶宋億式安義康進星慶山金仁得晉州曺命國三嘉朴尙文寧海安東之靑松姜文彬義興李文明三嘉元繼德咸陽千奉業丹城兪鎭基熊川金一石昌原朴榮宅仁同韓萬雄寧海裵仁得等竝卽放送事分付于該道道臣之意敢啓傳曰知道
정조 18년
大司憲鄭大容疏曰伏以臣於見職前已再奉傳旨矣雖緣實病之難强有達輒免特蒙曲諒而若臣之揣量已分逡巡而不敢進者非但爲一時之病情而已夫泮長爲任自來不輕況自近年揀掄尤愼士習之導率文體之矯正絲綸累勤於責成詮注必審於委任此豈如臣譾劣所可堪承者哉雖以陞試一事言之會諸生逐朔課考導率士習於是焉可勉矯正文體於是焉可期而臣本蔑蔑倥倥了無動人之聽至於功令之作亦嘗學而未能累年場屋輒居人後今以己所不足乃欲雌黃於人則實無異於聾以辨音瞽以辨色也噫臣釋褐十年偏蒙恩造前後踐歷無往非濫而區區寸忱唯命是從竊自期憚竭奔走小答陶甄之洪私耳故歲首晉秩之寵自知其萬萬不稱而亦不敢循例辭巽徒犯瀆擾之罪第於新縻職名修擧無望僨誤必至恐或貽累於則哲之明而適在禁直逃遁不得雖已章皇出肅一向冒膺亦非私分之所敢出也玆敢短章自列仰瀆崇嚴伏乞聖慈俯賜諒察亟命選部將臣所帶大司成之任特許鐫刋以重公器以安微分千萬幸甚云云答曰省疏具悉卿其勿辭行公
정조 18년
甲寅正月十八日辰時上御重熙堂右承旨左副承旨入侍時右承旨李勉兢左副承旨徐美修記事官徐有聞記注官金良倜承膺祚以次進伏訖上曰今年各道老人壽資不踰下批者非徒爲群老也以予今日之心無所寓懷推之及老之意以爲愴舊慶今之一端而所謂吏兵判少不體此意唯事漫應兵判則百八歲八十一歲兩代老人推榮事上言回啓以勿施爲之吏判則多數推榮上言一竝以待道啓擧行之意回啓及其特敎下批之後亦不卽爲擧行自上亦豈無困憊欲睡之意也特以事係莫重不得不强力酬應而吏兵判惟事任便無意奉承今方使之待罪而此等吏兵判當用何律招致備郞錄送此筵敎於大臣可也仍命讀公事書判付訖命退承史以次退出
정조 18년
甲寅正月十八日巳時上御重熙堂右承旨入侍時右承旨李勉兢記事官徐有聞記注官金良倜承膺祚以次進伏訖上命書傳敎曰今番推恩之擧表今年之慶禮寓今日之予心寧或尋常看過申申提飭不啻屢次爲今日銓曹政院之臣者當以予心爲心各自恪勤道理卽然而吏曹之回啓太不致意兵曹之擧行尤爲不誠承宣事比此猶屬公罪崇班近列辜負若此豈可委罪於下屬近來弊俗愚迷日甚凡有命令以目下彌縫爲能事百事雖若此此事豈敢若此乃於飭敎之後僅爲免冠始曰泥首尤豈不駭然之甚乎愚夫愚婦亦必知予心則政官承旨之罪果何如重勘嚴處何所靳惜亦近於曲循吏曹判書金思穆兵曹判書徐有防姑令勿待罪入來擧行俾知出於賜絹之意命退承史以次退出
정조 18년
李勉兢啓曰大司憲林蓍喆執義崔重圭持平朴崙壽呈辭掌令李日運持平李羲甲在外掌令李益恢引避退待監察茶時之意敢啓傳曰知道
정조 18년
李勉兢啓曰掌令李益恢引避退待已至多日尙未處置事甚未安除在外傳旨未下親嫌外大司憲林蓍喆卽爲牌招以爲處置之地何如傳曰允
정조 18년
以持平朴崙壽牌不進罷職傳旨傳于李勉兢曰只推
정조 18년
備忘記鐵原府使任聖說下直長弓一張長箭一部片箭一部筒兒一箇賜給
정조 18년
傳于李晉秀曰侍衛軍兵毛具
정조 18년
以副校理申大尹牌不進罷職傳旨傳于李勉兢曰只推
정조 18년
以禁衛營習陣單子傳于李晉秀曰後日次爲之
정조 18년
以水原留守李命植狀啓本府哨軍直赴人姓字誤書惶恐待罪事傳于李晉秀曰勿待罪事回諭
정조 18년
傳于李羽晉曰坐直承旨入侍
정조 18년
李晉秀以兵曹言啓曰因啓下別單南小營隨駕軍兵試射放時兼內吹文泰成鳥銃貫一中邊一中元內吹金德興邊二中各木一疋布一疋元內吹李福大兼內吹鄭順伊貫一中各木一疋兼內吹梁大禧元內吹李世根咸大雲邊一中各布一疋施賞之意敢啓傳曰知道
정조 18년
李晉秀以訓鍊都監言啓曰依下敎咸興居閑良朱光復本局勸武軍官差定肄習射技之意敢啓傳曰知道是誰之子特賜及第猶未酬乃父勞勩之萬一然而科規體重姑不處分限科前每五日一次仰試小布柳葉箭各一巡試記修呈于政院而小布柳葉箭中若二中直赴會試後草記三中當賜第以此知悉各別勸課必於今科唱第可也
정조 18년
李晉秀以訓鍊都監言啓曰謹依兵曹草記批旨沔川居閑良李永祿本局勸武軍官差定今日南別營試放時柳葉箭一巡小布一巡試取俱未得中之意敢啓傳曰知道給暇下送待科時使之上來上來卽爲草記可也
정조 18년
蔡弘履以禮曹言啓曰郊壇四孟朔遣禮郞看審有無頉自該曹草記事定式矣發遣郞廳南壇先農壇先蠶壇雩祀壇祈雨壇司寒壇漢江壇厲壇次第摘奸則各壇壇上及紅箭門階砌俱爲無頉而南壇四面紅箭門柱根塗灰剝落漢江壇南北邊紅箭門柱根塗灰剝落東門柱根腐傷雩祀壇四面紅箭門柱根塗灰剝落西邊紅箭門箭木一箇折傷卽爲修改事分付該監此後看護等節着實擧行事各別申飭之意敢啓傳曰知道
정조 18년
李羽晉以漢城府言啓曰幼學宋之庠上言回啓判付內夫妻偕老自今年爲七十人見漏者限三日更爲抄啓事命下矣卽令各部搜訪報來士庶年七十而夫妻偕老者及朝官年七十以上士庶年八十以上之前報中見漏者竝爲報來故別單書入之意敢啓傳曰知道
정조 18년
徐美修以舟橋司言啓曰舟橋自今日撤排之意敢啓傳曰知道
정조 18년
李勉兢以義禁府言啓曰金海前府使柳鎭琡令該府拿門嚴勘事傳旨啓下矣柳鎭琡時在任所云依例發遣府書吏交代後拿來何如傳曰允
정조 18년
李勉兢以義禁府言啓曰咸興判官洪彝浩拿問處之事傳旨啓下矣洪彝浩時在任所云依例發遣府羅將拿來何如傳曰允
정조 18년
禮曹啓目粘連向前京畿儒生李智錫等爲砥平故士人梁梣孝行上言議于大臣則領議政洪樂性病未獻議左議政金履素以爲梁梣孝行之卓異臣亦聞知而棹楔之典或恐太過施以贈職似宜而事係恩典不敢指一仰請云右議政金憙以爲梁梣以名祖之孫有此卓異之誠孝純篤之行誼靈芝醴泉豈可謂無根源乎道臣狀聞已採輿誦多士陳請又出公議特施棹楔之典以示褒尙之意不害爲激勵頹俗之道而凡係恩典所當審愼則贈以顯職恐爲稱當矣伏唯上裁云矣大臣之意如此上裁何如啓依大臣議施以贈職之典爲良如敎又啓目向前興陽幼學姜必濟爲故孝子張命周其妻黃氏孝行議于大臣則領議政洪樂性病未獻議左議政金履素以爲張命周夫妻孝行旣載邑誌又有可微之文字命周旣蒙贈官之典則因其多士之上言竝許其妻之旌褒恐無不可而第伏念旌閭事體不輕臣意則施以復戶之典似宜云右議政金憙以爲故孝子張命周妻黃氏孝行之卓異非但入於道臣之狀聞也文忠公臣閔鎭遠奏議斑斑可考則是夫是婦之一褒一否誠爲欠典曲循輿誦特許旌閭似無不可而但其夫旣止於贈職則其夫之旌閭殊涉偏重施以給復之典恐爲的當矣伏唯上裁云矣大臣之議如此上裁何如判付啓依大臣議施行爲良如敎
정조 18년
禁府啓目前兵使尹範行原情云云傳旨內辭緣泛稱遲晩所當請刑是白乎矣曾經閫帥勿爲請刑載在大典通編議處何如判付啓考律勘放後草記功議區別減等爲良如敎
정조 18년
刑曹啓目粘連槐山郡殺獄罪人陰孝寬獄事收議時原任大臣回啓云云大臣獻議亦皆不一或請以償命或請以傅生而亦無某事之爲可生某招之爲可殺之眞的句斷則依舊是一團糢糊獄案是白遣腎囊脅下之傷口鼻出血之痕亦可爲致命之根因則被打無疑同罪人陰孝寬各別嚴訊期於取服何如判付啓從多議施行爲良如敎
정조 18년
甲寅正月十九日卯時上御春塘臺隨駕將校試射入侍時左承旨李勉兢左副承旨李普天右副承旨李晉秀同副承旨李羽晉記事官徐有聞假注書李弘達記注官金良倜洪樂游檢校直閣鄭大容原任直閣尹行任檢校直閣徐榮輔南公轍以次隨駕上具戎服乘輿出交泰門由延生門明光門靑陽門御春塘臺大次諸將臣以下參現訖勉兢曰不老門參試官李相璜不爲入來何以爲之乎上曰以兵郞柳師模塡差可也晉秀跪告宰樞執鼓試官兵曹判書徐有防檢校直提學徐鼎修京畿監司徐榮輔禁軍別將李得濟善騎別將趙圭鎭善騎將李溏兵曹正郞尹魯東洪大協別軍職鄭觀采兵曹佐郞柳師模都摠都事李得滿以次陞殿上敎鼎修龍輔等曰分詣丹楓亭不老門卽爲考試可也鼎修龍輔等先退晉秀跪告諸將校發射上敎晉秀曰發遣宣傳官馳往南別營南小營試所試記修整以來而入格軍兵卽其地施賞事分付可也勉兢曰參試官李相璜入來云何以爲之乎上曰使之進去丹楓亭試所上曰日前兵判事誠爲慨然矣今此尊年之擧蓋出同慶之意而推恩於耆耋之人欲觀八域壽耉之怡怡底象而視若尋常了無對揚之誠是豈成說乎至於徐榮輔伊日擧行尤萬萬駭然老人加資有旨過時遲滯不卽付撥職在密邇之地少無仰體之意者極爲無狀矣上敎勉兢曰昨日刑曹事不勝駭然矣院吏杖治之際嚴杖之命蓋不知已施百度之杖也本曹初不來稟一日之內杖罪至於百五十之多旣施百度杖之後若有更治之下敎則當以旣施幾度何以爲之之意卽爲草記可也不此之爲過加杖治踰越定制此可成說乎大抵國家刑政自有關和之典杖罪毋過百度刑訊限以三十兼寓栲訊幾日之限者此其一定之制也有司之地率多不遵此制堂郞之遞易頻數雖不嫺習吏胥則久習曹務宜知法意之如何而不爲提撕有此法典違越之事所當嚴處而今姑參酌矣此後則旣施三十之刑百度之杖而如或有更治之特敎則本曹卽爲入稟待下敎擧行事分付該曹以爲定式可也晉秀跪告諸將校畢射上命普天晉秀羽晉招入將士軍校之入格者於帳前一一分等施賞後勉兢跪告禮畢上還內諸臣以次退出
정조 18년
甲寅正月十九日酉時上御重熙堂坐直承旨入侍時同副承旨李羽晉假注書李弘達記注官金良倜洪樂游以次進伏訖上命書傳敎曰再明日當由逌瞻門展拜該房知悉又命書榻敎曰時囚皆令今日捧供仍命退承史以次退出
정조 18년
大駕詣景慕宮入齋室後內閣政院玉堂藥房口傳問安答曰知道殿拜罷後內閣政院玉堂藥房口傳問安答曰知道還宮後內閣政院玉堂藥房口傳問安答曰知道
정조 18년
李勉兢啓曰掌令李益恢引避退待已至多日尙未處置事甚未安除在外親嫌外憲府呈告人員竝卽牌招以爲處置之地何如傳曰允
정조 18년
李晉秀啓曰備邊司郞廳來言今日賓廳日次而無時急稟定事不得來會云矣敢啓傳曰知道
정조 18년
徐美修啓曰漢城府老人追別單纔已啓下矣政官卽爲牌招開政下批何如傳曰允
정조 18년
備忘記慶源府使金魯範下直長弓一張長箭一部片箭一部筒兒一箇賜給
정조 18년
李普天啓曰藥房都提調洪樂性提調徐有防副提調蔡弘履有稟達事來詣請對矣傳曰何爲入來乎卽爲退去
정조 18년
蔡弘履啓曰時原任大臣有稟達事來詣請對矣傳曰何爲入來乎卽爲退去
정조 18년
蔡弘履啓曰時原任閣臣有稟達事來詣請對矣傳曰退去
정조 18년
李普天啓曰藥房都提調洪樂性提調徐有防副提調蔡弘履雖伏承退去之敎有不敢奉承者更爲請對矣無批答
정조 18년
李普天啓曰領府事蔡濟恭判府事朴宗岳左議政金履素右議政金憙雖伏承退去之敎有不敢奉承者更爲請對矣無批答
정조 18년
蔡弘履啓曰時原任閣臣雖伏承退去之命下情轉益焦迫更爲求對矣無批答
정조 18년
藥房都提調洪樂性提調徐有防副提調蔡弘履口傳啓曰臣等於昨夕伏聞有閟宮展拜之命通宵憂慮待曉趨詣擬借方寸之地仰冀亟寢之音而屢次求對未蒙召接臣等聚首徊徨尤不勝焦迫之至是年是月是日孺慕冞篤情禮將伸出天聖孝孰不仰認而第伏念向來宮裸日前園享左右驚遑煎灼幸賴藥餌之小進獲致玉候之向安而至今追思餘悸靡定若於明日以無窮之孝値難抑之時又有如宮裸園享時症候則聖體之損節尤當如何每年是日之展拜也仰瞻天顔悽愴玉音掩抑者十九年如一況在今年是日而又況宮裸園享之後乎推之已往灼知其必有損節而不能務積微誠勸回宸心則其可曰盡保護之職乎聖人羹墻之慕隨處着存不係於展拜之行與不行殿下今日之所當仰體者顧不在於惟疾之憂乎膈氣之如期上升群情之如前罔措殿下亦必明燭而猶且行之則臣等顧不足恤其於貽憂我慈殿慈宮何又貽憂於我於昭陟降之靈何哉聖念及此想不待臣等之畢說矣臣等抑鬱之極無以遲待批下玆敢來詣閤外相率齊籲伏乞聖明暫許召接俾陳衷情千萬至禱惶恐敢啓答曰知道何如是乎初欲經宿而當日展拜之命亦有商量而然卽爲退去若留在閤外則此時予心之瀆擾其可曰體予心乎以卿耆耋之元輔豈待予言之畢而體諒乎
정조 18년
李普天啓曰領府事蔡濟恭判府事朴宗岳左議政金履素右議政金憙臣等雖未承批下情不勝焦迫敢此詣閤求對矣傳曰退去
정조 18년
李普天啓曰時原任閣臣再次請對雖未承批下情不勝焦迫更爲詣閤求對矣無批答
정조 18년
領議政洪樂性領中樞府事蔡濟恭判中樞府事朴宗岳左議政金履素右議政金憙達曰是年是日聖慕冞新有閟宮展拜之命出天之孝撫辰之感躬行省謁少伸情禮爲今日群下者孰不感動而體認哉第群情有所萬萬焦迫者冀寢成命屢次求對未蒙召接控籲無因轉益罔措不避猥越玆敢疾聲仰陳於慈覆之下日前園所親祭時驚遑煎迫之狀以我聖上養志之孝思恐或貽憂於慈心必不令得徹於慈聽惟我慈宮何由以俯悉乎請略言之以陳明日展拜之決不可不仰挽之由出宮之日徹夜動駕皇皇如求及抵園所而早膳不御纔就版位而玉涕先逬上香之時俯伏摧咽至於失聲抑塞未暇成禮大臣近臣冒犯死罪左扶右將纔出寢門仍詣園上此時此境卽有人心者所不忍仰覩而及其依近象設聖懷益不自抑玉體投地淚徹穹壤手撮莎土至損爪甲此時氣度精神之萬萬罔措有未能盡言而進湯劑者一進薑便者再茶飮之煎進又不知其幾而揮却不御轉益煼灼常禮未遑暇顧大臣至於親負或仰奉御手或挾扶御衣而群誠未格聖心莫回日勢已晩之後諸臣以聖上此時之心仰念慈宮此時之心則決不可任情踰節若是自輕之意縷縷仰奏冒罪扶腋僅得奉還齋所伊日之事慈宮若親鑑則慈懷之悶迫豈群情之比乎至今思惟心肝俱墜況於明日展拜閟宮則孝思之難抑尤倍於前又將有伊日罔措之擧一番經歷玉體之受損已無可言下情之驚遑尙今未定如是者又有一番則其於宗廟何社稷何今日群下非不知慈心卽聖心也聖心卽慈心也此時此言豈忍仰徹而深念宗國之重克軫勉抑之方慰譬聖心惟在我慈宮挽回聖心亦惟在我慈宮伏願慈宮善爲開導我聖上期於亟寢展拜之命千萬懇祝之至惶恐敢達答曰今方自內仰勸矣
정조 18년
領議政臣洪樂性領中樞府事臣蔡濟恭判中樞府事臣朴宗岳左議政臣金履素右議政臣金憙啓曰臣等三次求對微誠未格不惟未承批旨過中之敎荐下臣等轉益焦迫罔知攸措到此地頭不遑他顧玆敢冒萬死呼籲於慈宮之前臣等僭猥之罪萬殞猶輕矣答曰未及仰稟已命駕矣卿等何如是乎
정조 18년
傳于蔡弘履曰初欲依歲首例經宿後展拜而量力之意只欲於當日行禮矣按住果難今日先詣齋殿待曉行禮後還宮該房知悉
정조 18년
李普天啓曰藥房都提調洪樂性提調徐有防副提調蔡弘履轎前呼籲誠未格天隨詣齋殿之外下情轉益焦灼更爲冒萬死求對矣傳曰退去
정조 18년
李羽晉啓曰諸承旨轎前齊籲誠未孚格衷情轉益焦迫相率求對矣傳曰退去
정조 18년
李羽晉啓曰時原任閣臣轎前呼籲忱誠未格陪詣齋殿之外衷情轉益焦迫冒萬死求對矣傳曰退去
정조 18년
領議政洪樂性領中樞府事蔡濟恭判中樞府事朴宗岳左議政金履素右議政金憙等率百官達曰群淸焦遑相率仰籲伏蒙仰勸之批旨顒俟聖心之勉回矣鑾輿已詣齋室仍有經宿行禮之命第伏念雖於當日還宮之時猶不勝萬萬悶迫況今兩日齋殿明發懷慕孝思之益復罔涯聖體之重以受損尤當如何群下雖甚愚迷豈不仰認我慈宮我聖上今日之心轉益難抑而當是月是日寬譬我慈心惟我聖上寬譬我聖心惟我慈宮政宜朝夕侍側左右慰勉而此時移次若至經宵又將有日前罔措之擧以我慈宮止慈之德念到於此必不待群下之言而深軫保護之道亟思勉回之方矣煼灼抑塞咸造大庭疾聲聯籲於慈覆之下伏願慈宮開導聖心期於卽日還宮則宗社幸甚臣民幸甚惶恐敢達答曰在世予心若念之則似當還宮以此意仰請可也
정조 18년
李普天啓曰藥房提調徐有防副提調蔡弘履伏見慈宮庭請批旨來詣求對矣傳曰退去
정조 18년
李羽晉啓曰諸承旨伏見慈宮庭請批旨更詣齋殿之外求對矣傳曰退去
정조 18년
李羽晉啓曰時原任閣臣伏見慈宮下庭請批旨更爲求對矣傳曰退去
정조 18년
李普天啓曰藥房都提調洪樂性提調徐有防副提調蔡弘履持湯劑來待矣傳曰湯劑入之卿等退去
정조 18년
徐美修啓曰領議政洪樂性領中樞府事蔡濟恭判中樞府事朴宗岳左議政金履素右議政金憙臣等下情焦迫罔措率百官仰籲慈宮伏承批旨辭意惻怛不勝感泣玆敢祗奉批旨來詣請對矣傳曰豈敢不仰體此時之慈心而目下膈氣無以自力於收拾數語批旨之過時不得呼寫卽諸臣之所知卿等卽卽退去以今精神至於事關體貌豈可不言乎庭請之擧甚不稱當此非固拒之言卽爲止之
정조 18년
蔡弘履啓曰藥房都提調洪樂性提調徐有防副提調蔡弘履持湯劑更爲來待矣傳曰湯劑入之卿等退去
정조 18년
有政吏批判書金思穆進參判沈煥之牌不進參議未差右承旨徐美修進以李錫夏爲東學敎授朴崙壽爲南學敎授
정조 18년
李晉秀以御營廳言啓曰今正月二十日景慕宮展拜時依兵曹啓下節目集春營入直軍五十名新營入直千摠洪龍鎭領赴于訓鍊都監都領陣該營入直哨官楊泰陽率該哨標下軍七名仍直東營入直軍三十名除出入直把摠崔命健率領宮大門外把守而竝待標信擧行解嚴後各還本處入直之意敢啓傳曰知道
정조 18년
李晉秀以御營廳言啓曰今此景慕宮經宿行禮時依兵曹節目集春營入直軍五十名全數排立於本宮墻外當夜宮墻外巡邏無以分排矣新營入直軍三十名徐出該營入直哨官警巡之意敢啓傳曰知道
정조 18년
徐美修以禮曹言啓曰永禧殿春奉審修改酌獻禮當次之年則酌獻禮前奉審修改已有前例矣臣與戶曹判書臣沈頤之今正月二十二日同爲進去奉審後稟處何如傳曰允
정조 18년
李勉兢以義禁府言啓曰時囚罪人尹範行原情公事判付內考律勘放後草記功議區別減等事命下矣尹範行傳旨內雖以備堂之私書往復圖來猶不敢無形因傳敎行會何等消詳則觀此圖上之本此果圖形乎卽此一節無嚴莫甚令該府拿問處之罪取考律文則大明律制書有違條有曰凡奉制書有所施行而違者杖一百大典通編推斷條有曰犯死罪杖一百決杖告身盡行追奪雜令條有曰王府決杖者代以金贖矣尹範行杖一百收贖告身盡行追奪而其五代祖天賚寧國功臣云功減一等杖九十收贖奪告身四等放送何如傳曰允
정조 18년
甲寅正月二十日午時上詣景慕宮展拜入侍時行都承旨蔡弘履左承旨李勉兢右承旨徐美修左副承旨李普天右副承旨李晉秀同副承旨李羽晉記事官徐有聞假注書李弘達記注官金良倜洪樂游一提學鄭民始檢校直提學徐有防徐鼎修原任直閣徐龍輔檢校直閣鄭大容原任直閣尹行任檢校直閣徐榮輔南公轍以次隨駕上以司謁口傳下敎曰今方出宮嚴鼓節次置之外辦卽爲入之又下敎曰俄者宣傳官處自內直下標信使之不爲祗受於兵曹摠府除出挾輦軍兵矣果已除出耶訓將勢難及期入來以家近之壯勇大將使之都領內門路以永淸門爲之侍衛斯連整齊可也又以司謁口傳下敎曰藥房都提調洪樂性勉副少頃又下敎曰何時下敎而外辦尙不入之政院擧行萬萬駭然仍以翼善冠衮龍袍乘輿由交泰門出永淸門藥房提調徐有防攀轎遮前涕注陳達曰殿下何不念及於慈宮惟疾之憂乃有此動駕之擧乎以聖孝之無窮今番若又如向來宮裸園享之時致有膈氣之添加則於昭陟降之靈必不悅豫矣我慈宮止慈之念亦必過加憂慮殿下何忍爲此乎臣等冒死罪攀輿齊籲伏乞殿下上念宗社之重俯循群下之請焉鼎修曰殿下以慈心爲心則何可如是乎弘履勉兢美修普天晉秀羽晉等及龍輔大容等諸閣臣承史一齊攀輿涕泣呼籲上曰此何貌樣慈宮惟憂之心予豈不敢仰體而予懷無以按住有此命駕則諸臣何敢如是瀆擾乎仍命扶出諸臣催促進發大容榮輔勉兢俱伏轎底泣達曰臣等犯死罪矣雖死不敢退伏乞聖明卽爲還內以慰慈心以符群情焉上曰予懷難定膈氣充亘諸臣之如是煩聒徒添膈氣徒增酬應無復如是可也仍命司謁別監輩一一扶出諸臣盡力攀轎莫可扶出迭進齊聲連爲呼籲上曰侍衛亦敢攀轎耶扶出有命不卽擧行萬萬駭然連下促敎有防曰臣敢效古人斷鞅之義冒死更達矣上命卽爲扶出別監輩盡力扶出駕出明政門弘化門由逌瞻門詣齋殿仍卽詣版位行再拜禮還御齋殿以司謁口傳下敎曰大臣入達辭於慈宮云而承旨不爲前期入稟是豈成說果已承批乎弘履曰俄已承批而今方謄書捧入矣藥房都提調洪樂性提調徐有防副提調蔡弘履及閣臣承史諸臣爲承候兼爲仰請還宮隨入齋殿未及陞殿上曰膈氣方升今欲少爲鎭定卿等勿爲煩聒卽爲退去可也樂性等不敢更請俱爲退出閤外連入請對啓辭上以司謁口傳下敎曰膈氣無以自定醫官周命新待令藥房三提調率周命新直入閤門上曰入侍命下之前雖大臣豈可排闥直入乎無以酬應只令醫官入診退定當劑可也諸臣不敢入只令周命新入診少頃周命新出來議定加味降氣湯監煎後藥房三提調持湯齊求對上命入湯劑勿爲入侍樂性等使首醫金孝儉奉入湯劑上又以司謁口傳下敎曰少頃降氣湯一貼更爲煎入樂性等更煎湯劑又爲求對上曰酬應爲難湯劑入之卿等退去樂性等又使孝儉奉入湯劑是時時原任大臣率百官庭請入達辭於慈宮後奉批旨來詣請對上以司謁口傳下敎曰卿等何可輕先入達辭於慈宮此時如是瀆擾乎慈敎雖如此予之膈氣與精神無以收拾姑俟氣降當賜批矣久無發落時原任大臣焦遑罔措不能久待又率百官詣明政殿殿庭入再次達辭於慈宮承批後又爲三次達辭於慈宮奉慈宮批旨往詣齋殿門外如前請對此時更鼓已下夜色將闌慈宮承言色連續往來於齋殿上以司謁口傳下敎曰今方還宮侍衛雖未整齊外辦斯速入之上乘輿時原任大臣進前問候上掩抑不能下答諸臣莫敢煩達上由逌瞻門入弘化門明政門永淸門交泰門還內諸臣問安訖以次退出
정조 18년
行都承旨蔡弘履坐左承旨李勉兢坐右承旨徐美修坐直左副承旨李普天坐直右副承旨李晉秀坐同副承旨李羽晉坐注書徐有聞病一員未差假注書李弘達仕直鄭文始未仕進事變假注書金良仕
정조 18년
李勉兢啓曰大司憲林蓍喆持平朴崙壽牌招啓辭未下執義崔重圭呈辭掌令李日運持平李羲甲在外掌令李益恢引避退待監察茶時之意敢啓傳曰知道
정조 18년
蔡弘履啓曰藥房提調徐有防副提調蔡弘履爲承候來待矣傳曰酬應難矣昨有兼帶內局勉副之敎而以入來爲念姑不收還朝聞領相入闕云內局勉副置之
정조 18년
李晉秀以都摠府言啓曰今日入直內三廳武兼禁軍及軍兵等中日習射請出標信傳曰後日次爲之
정조 18년
行都承旨蔡弘履坐左承旨李勉兢坐直右承旨徐美修坐左副承旨未差右副承旨李晉秀坐直同副承旨李羽晉坐注書徐有聞病一員未差假注書洪宅柱仕鄭文始仕直事變假注書金良仕
정조 18년
藥房都提調洪樂性提調徐有防副提調蔡弘履啓曰伏未審日間聖體若何寢睡水剌之節何如臣等率諸御醫趁早入診詳察聖候爲宜王大妃殿氣候何如惠慶宮氣候何如臣等不任區區伏慮敢來問安竝此仰稟答曰知道膈氣猶未夬降酬應甚爲難强而如今日風雪領相入來云當引見矣
정조 18년
李晉秀啓曰來二十五日朝參日次矣敢稟傳曰停
정조 18년
備忘記南兵使李格下直長弓一張長箭一部片箭一部筒兒一箇賜給
정조 18년
蔡弘履啓曰前假注書鄭文始仍察廳任何如傳曰允
정조 18년
假注書李弘達先汰後拿代以洪宅柱爲假注書
정조 18년
李勉兢啓曰大司憲林蓍喆持平朴崙壽牌不進執義崔重圭呈辭掌令李日運持平李羲甲在外掌令李益恢引避退待監察茶時之意敢啓傳曰知道
정조 18년
李羽晉啓曰判府事金鍾秀爲承候來待矣傳曰入侍
정조 18년
傳于李晉秀曰軍士房承旨入侍
정조 18년
李勉兢啓曰卽見義禁府草記則茂長縣定配罪人申禹相以承傳未下不得擧行爲辭而原傳旨則去十二月二十五日啓下該府卽爲承受則謂以傳旨未下尙不擧行事未前有萬萬驚駭原草記纔已還給矣當該郞廳所當重勘而本院請推之外無他可施之罰何以爲之而當該堂上從重推考何如傳曰允郞廳拿處申禹相係是宥旨前事放送可也
정조 18년
以判府事金鍾秀箚子傳于李羽晉曰筵席有下敎箚則封還事遣史官傳諭
정조 18년
以京畿監司徐龍輔狀啓今番行幸時各差備擧行本營校卒等試射放後二中以上開錄事傳于李晉秀曰近年以來視畿輔如視輦轂反有加焉者爲所重於先寢也爲咽喉內外營也名雖衛外看作衛內帳殿試射皆論一中以上此訓禁諸營之所未有者則今於榜目後錄只論二中道伯豈敢闊狹乎卿則從重推考貫邊一名直赴會試如不願木二疋邊二中六名各木一疋施賞未修啓之貫一中幾名邊一中幾名各米三斗分給水原校吏皆施賞此後園幸還宮後壯營句管校吏各木一疋施賞一體會減作爲定式事回諭
정조 18년
李勉兢以兵曹言啓曰同知中樞府事金履復金恒柱姜必岳李宜馨吳載衡僉知中樞府事金商協閔垠朴宗珪鄭持淳梁周翊俱以老病勢難供職西樞雖是閑局不可一向虛帶竝改差何如傳曰允
정조 18년
以全羅監司李書九啓本中官徐完世及干喉人等所招嚴囚事判付內啓下刑曹爲旀係是宥旨前事而其在嚴內外之義不可歸之於未決正咸宥之科徐完世邊遠定配干喉各人令道伯分等嚴治事分付爲良如敎
정조 18년
義禁府啓曰高敞縣監朴行胤原情云云傳旨內辭緣泛稱遲晩刑推得情何如判付啓土稅收捧自有司差與導掌則中官時或下來替捧云者極爲可惑此一款査問內需司爲旀假稱捧稅設有謬例路文外迃路遍行而不能禁戢其罪自如除刑推議處爲良如敎
정조 18년
義禁府啓目前假注書李弘達原情云云傳旨內辭緣泛稱遲晩刑推得情何如判付啓付過放送爲良如敎又啓目全州前判官李東野原情云云問目內辭緣泛稱遲晩刑推得情何如判付啓不治而曰治殊欠以實之義況待上官之道乎除刑推以草記照律勘放如有功議區別減等爲良如敎
정조 18년
甲寅正月二十二日卯時上御誠正閣左承旨入侍時左承旨李勉兢假注書李弘達記往官承膺祚洪樂游以次進伏訖上曰藥房入侍賤臣承命出傳與藥房都提調洪樂性提調徐有防副提調蔡弘履醫官金孝儉金光國李敬培李周憲張宅祚吳仁豐卞偕入進伏樂性等曰夜來風雪近所罕有今猶不止俄者啓辭雖已承批今又敢此問安矣聖體若何上曰一樣矣樂性等曰十三字缺王大妃殿氣候何如上曰一樣矣樂性等曰十字缺惠慶宮氣候何如上曰一樣矣樂性等曰元子宮尺衣漸長近日氣候何如上曰好過矣樂性等曰醫官待令使之入診詳察聖候恐好矣上曰置之只使議定所進湯劑而降氣湯不爲合當矣旣異於食滯而只是膈氣則檳榔藿香等劑是豈襯着乎交感茶限三貼煎入可也孝險進前奏交感茶藥名上曰金判府下去乎民始曰昨日聞之則姑留城內云而今未聞下去之報矣上曰他承旨與南兵使入侍賤臣承命出傳與左副承旨李普天南兵使李格偕入進伏上曰南兵使進前格進奏職姓名上曰下去善爲之樂性曰今番偕老人抄啓加資仍付實職之擧蓋出於優老之典竝及婦女之德意也聞京兆抄啓時誤認傳敎辭意只抄未滿八十偕老人啓下至蒙實職及夫人帖之頒給而八十以上偕老人則初不入於抄啓中歲初雖已加資以其未經實職夫人帖不得成出云非但事面之斑駁甚非朝家廣慶之本意該堂擧行極爲疎忽推考警責八十以上偕老人更爲抄啓仍令銓曹卽爲依例擧行至於朝官年七十推恩人中偕老者亦多有未付實職者云此亦一體擧行之意分付何如上曰依爲之出擧條樂性曰奏御文字何等嚴重而前後做錯非止一再其在懲後之道不可以生疎有所容恕當該注書拿問處之何如上曰先汰後拿可也出擧條仍命書榻敎曰當該注書先汰後拿又命書榻敎曰當該承旨遞差民始曰湖南常賑米不足而有均賑耗米當爲作錢者嶺南常賑各穀則頗有裕以湖南所在均賑耗米二千五百石仍作常賑穀以嶺南常賑太五千石相換取用何如上曰依爲之出擧條命書榻敎曰進御降氣湯停止交感茶三貼製入命退諸臣以次退出
정조 18년
甲寅正目二十二日巳時上御誠正閣金判府事承候入侍時同副承旨李羽晉假注書鄭文始記注官承膺祚洪樂游行判中樞府事金鍾秀以次進伏訖鍾秀曰近見藥房批答下情不勝憂慮矣調攝中聖體若何上曰膈氣尙未快差矣鍾秀曰王大妃殿氣候何如上曰一樣矣鍾秀曰惠慶宮氣候何如上曰一樣矣鍾秀曰伏聞園享時群下焦迫罔措之狀下情不勝萬萬驚慮矣江頭祗送時非不知承候於轎前而歲前縣道疏歲初臨發箚俱未承批故惶悚不敢矣上曰以予心逢此歲不能自抑自除夕日當食而不能食當寢而不能寢尙今明發今又膈氣未降實難酬應而聞卿承候故不得已召接無以長語徐待春和日暖更當從容召接矣至於歲前疏已使筵臣有所往復而歲初箚雖未記其箚語而予豈無商量乎勿論如此如彼予心卿可諒之卿心予亦知之卿何多言鍾秀曰臣亦仰揣聖意初欲不爲末乃咨且而爲之到今賜批臣不敢仰請而宜有區處之道矣上曰然則當遣史官封矣鍾秀曰臣方束裝還鄕之際伏聞藥院入診爲承候入來而當此靜攝之中豈敢拖長說話仰貽酬應而第臣有一言可達者昨夏事差毫謬千等聖敎臣今始覺悟聖孝之卓越聖學之高明莫非仁精義熟處臣尤不勝萬萬欽仰到今思之卽臣執拗之致不覺自歸於攻斥義理之科從玆以往不敢更提此事而臣若固守愚見則非但臣身之狼狽轉相詿誤必多有緣臣而狼狽者苟非有隅之事更不敢開口而如或更提此事則臣當作何如人也上曰以卿達見今始覺得亦云晩矣然則卿必備一文字以作巾衍之莊好矣鍾秀曰自今以往玆事更不欲煩諸文字矣至於文衡之在家薦剡罕有之例故初果咨且而旋因政院援例之啓卽爲呼薦矣臣與故相李性源被薦於李徽之黃景源徐命膺被薦於陽澤似是在家薦剡而資級又適循次然而文柄旣重則都堂之換單易次恐非重薦之意故臣之陳疏者此也上曰然則何不單薦乎鍾秀曰沈煥之素知其病文又無應猝副急之才第其懲討一事爲其樹立故果爲首薦而至於洪良浩之文學卽朝紳中第一故臣之竝擧出於惜人才之公心而此外亦有應猝副急之才而以其在外有難及時故不得擧論矣上曰文衡不但取其文才進退多士朝家之得人專係於文衡見今廷臣中多讀古人書者無出此右矣鍾秀曰聖敎誠然矣鍾秀曰歲末臣之縣道疏文衡圈單事因承宣伏聞有待登筵下敎之敎矣文苑故事同點則循資之說文衡亦已自知其無的據云大抵前文衡之只薦人不參圈乃是從前絶罕之例也今若於前文衡薦而不圈之時創開換易薦次之規則是文柄不在於薦而在於圈也文苑格法最嚴臣所持難者此也更加三思是臣區區之望也上曰其在重文柄之義卿言亦有所據此權卿當主之倒薦雖無例換次亦無例今番勿用換單此後亦勿倒薦事載之故事可也出擧條仍命退諸臣以次退出
정조 18년
甲寅正月二十二日未時上御重熙堂監董堂上入侍時右副承旨李晉秀假注書鄭文始記注官承膺祚洪樂游監董堂上趙心泰以次進伏訖上曰卿再明當下去行祭乎心泰曰然矣上曰始役將於何時心泰曰待解凍始役矣上曰城制何以則爲好耶以我國城制言之咸興晉州等城制甚好而盡委於卿必善爲之心泰曰今番下去當先定基址圖形以來以爲睿覽之地矣上曰前面山勢似勝於八達山矣心泰曰然矣上曰將自何處先始乎心泰曰姑未定之矣上曰外城何以爲定耶心泰曰外城則以土城爲之計矣心泰曰華城城址今番始役後都廳當仍留役所而文牒去來之際不可無憑信之跡禮曹印信一顆受去何如上曰依爲之心泰曰都廳以下別監董及牌將員役等糧米非但自役所措備供億之爲難其在尊事面之道以公穀會減上下亶合體段故敢此仰達矣上曰依爲之心泰曰今此城役旣在本府則本府官員宜有主張之人判官金魯成策應都廳差下使之眼同擧行何如上曰依爲之出擧條命退諸臣以次退出
정조 18년
行都承旨蔡弘履坐直左承旨李勉兢坐右承旨徐美修坐左副承旨兪漢寧坐右副承旨李晉秀坐同副承旨李羽晉坐直注書徐有聞病一員未差假注書洪宅柱仕直鄭文始仕事變假注書鄭馦仕
정조 18년
李晉秀啓曰事變假注書金良身病猝重勢難察任今姑改差何如傳曰允
정조 18년
金良改差代以鄭馦爲事變假注書
정조 18년
傳于蔡弘履曰左承旨右承旨入侍
정조 18년
李晉秀啓曰吏曹郞廳來言承旨有闕政事取稟傳曰當日爲之參判聞有實故許遞前望單子入之
정조 18년
吏曹參判前望單子入之丁範祖落點
정조 18년
李晉秀啓曰新除授吏曹參判丁範祖方在罷散中何以爲之敢稟傳曰敍用
정조 18년
傳于李勉兢曰軍士房承旨入侍
정조 18년
有政吏曹判書金思穆進參判丁範祖未肅拜參議未差同副承旨李羽晉進以兪漢寧爲承旨魚錫齡爲掌樂正徐有沂爲軍資正李命暹爲永陵令朴興緖爲宣陵直長李啓遠爲惠陵參奉李瑞朝爲監察承文博士單韓錫仁
정조 18년
兵批判書徐有防進參判林濟遠入直進參議宋銓病參知尹致性病右副承旨李晉秀進以金基正具世元金鼎鎭金克行任爲同知尹昹李彦光崔弘毅沈鏶曺允先爲僉知尹弘心爲武兼沈鐮爲部將李觀成爲江原中軍護軍金履復李宜馨金恒柱姜必岳吳載衡金商協閔垠朴宗珪鄭持淳梁周翊同知金漢升權楗崔昌國僉知朴龍大副司直沈煥之李普天以上竝單付李燁李顯福金命赫李鐵璧金得衍鄭宇璧黃策李廷老趙慶進禹弼昌尹光億李楊漢申緯白思夏李萬庥韓世垕李膺擧趙泰喆高益擎崔夢嵒愼基慶權之彦崔黃㮋吳命久李尙琦宋楷姜世弼李泰漢金鼎濟爲同知曺命業金鼎國柳星鎭李之英任希遠金寅燮李萬運林元浩鄭厚東車行祥趙來鎭韓光傳尹博基李元培金重行洪成浩李宅源閔垠申宅權李曾祜洪復浩韓光緯洪進泳宋翊運徐衍修洪大猷鄭東獻閔有洙洪繼哲李文顯爲僉知同知許李晟申光柱姜世東金顯和朴恒源李守芳僉知崔昌國韓宗纘李宰五以上減下事承傳
정조 18년
徐美修啓曰新除授左副承旨兪漢寧卽爲牌招何如傳曰允
정조 18년
傳于李晉秀曰再明日次對進定於明日
정조 18년
李晉秀啓曰明日次對兩司當爲進參除在外引避退待外未肅拜呈告人員竝待開門牌招何如傳曰允
정조 18년
李晉秀啓曰卽見北兵使崔景岳北評事嚴耆開市狀啓則油痕狼藉原狀啓雖不得不捧入而莫重狀本有此欠精揆以事體誠甚未安竝推考何如傳曰允
정조 18년
蔡弘履以吏曹言啓曰贈諡靖惠公密山君澯延諡以今月二十九日改卜日定行於忠淸監營云矣敢啓傳曰知道
정조 18년
李羽晉以漢城府言啓曰因領議政洪樂性所啓八十以上偕老人更爲抄啓朝官年七十偕老者一體擧行事允下矣知委各部更加搜訪報來後別單書入之意敢啓傳曰知道
정조 18년
李羽晉以漢城府言啓曰朝官年七十以上士庶年八十以上及年七十以上夫妻偕老人前報中見漏者各部更爲搜訪報來故別單書入之意敢啓傳曰知道
정조 18년
李羽晉以漢城府言啓曰今年歲首歲饌老人抄啓已爲擧行而故領議政李宗城妻貞敬夫人沈氏自該部不爲報來見漏於歲饌別單中大臣夫人事體與他自別而該部之疎忽誠極駭然當該部官令該府拿問處之歲饌令該曹依例題給何如傳曰允
정조 18년
李羽晉以御營廳言啓曰本廳諸將官今年射講居首人別單書入之意敢啓傳曰知道
정조 18년
李勉兢以義禁府言啓曰時囚罪人李東野原情公事判付內不治而曰治殊欠以實之義況待上官之道乎除刑推以草記照律勘放如有功議區別減等事命下矣李東野全羅監司李書九狀啓內道內錢穀四季朔磨勘於都會全州府而去年秋等會計時本府該吏金哲欽羅州常賑租一千二百石成出兩件回草符同該邑倉色欲爲作錢偸食回草及付囑私書現捉於該牧上送臣營故金哲欽卽爲捉入嚴刑發關本府作奸情節使之加刑究覈而一次訊推終不輸情故又令連爲加刑栲限已過多日而更不施刑直以擧行樣報來當該刑吏推治懲勵則該判官忽爲移住私次曠廢公務連呈辭狀而京司粘移依例成送營門兩報使吏替行當初兩回草之成出莫能摘發已涉不察而因營關推覈之時又不嚴訊無端瞞報則推治刑吏可謂薄警而因此引義多日廢衙至於時急文牒違越常規在京司則自處以察任在臣營則獨不欲相關只以幺麽下吏之文狀欲爲憑據轉報者大關體統誠極駭然其罪狀令攸司稟處罪取考律文則大明律公式條有曰其所屬官將可行事件不行區處者杖八十大典通編推斷條有曰犯私罪杖八十奪告身三等犯枉法受贓外笞杖竝收贖矣李東野杖八十收贖奪告身三等其五代祖敏厚寧國原從功臣云功減一等杖七十收贖奪告身二等放送何如傳曰允
정조 18년
禁府啓目前義禁府都事李元臣原情云云傳旨內辭緣泛稱遲晩刑推得情何如判付啓係是宥旨前事附過放送爲良如敎
정조 18년
甲寅正月二十三日辰時上御重熙堂軍士房承旨稟事閣臣同爲入侍時右副承旨李晉秀假注書鄭文始記注官金良倜洪樂游檢校直提學徐有防以次進伏訖上命晉秀書公事判付敎有防曰有何稟達之事乎有防曰今番推恩老人中文蔭武朝官前銜及有地處士人加資者竝當同僉樞備三望受點而原窠甚窄無以趁卽輪差事甚苟簡故敢此仰達矣上曰同僉樞各限十窠加設輪廻差除可也出擧條仍命退諸臣以次退出
정조 18년
行都承旨蔡弘履坐左承旨李勉兢坐直右承旨徐美修坐左副承旨兪漢寧坐右副承旨李晉秀坐直同副承旨李羽晉坐注書徐有聞病一員未差假注書洪宅柱仕鄭文始仕直事變假注書鄭馦仕